Kovara xêze ya Kurdkî Zrîngî ke îfadekerdişê xo, mûniteyê xo û dîyayîşkîya xo reyde pê xêzan hîkayeyan vana dest pê weşanî kerde.
Kovare do sey manganeyî û hem Kirmanckî û hem zî Kurmanckî bêra weşanayene, hûmara kovare ya yewine 32 rîpel a û siba ra tepîya do wendoxan rê bêra pêşkêşkerdene. Edîtorîya Kovare hetê karîkaturîst Dogan Guzelî ra yena kerdene.
Kovara ke do Fûarê Kitaban ê Amedî de wendoxanî dir bêor têhet,  standê weşanxaneyan ê Aryan, Wardoz, Pirtuka Kurdî, Ar û Ava û MED-DER'î û standê Waqfa Mezopotamya de do bêra peydakerdene.
Kovare reya verêne Amed, Wan, Êlîh, Mêrdîn, Agirî, Dêrsim, Çewlîg, Riha, Şirnex, Stenbol, Îzmîr, Enqere, Adana û Mersîn de do bêra vilakerdene.
